पाएं अपने शहर की ताज़ा ख़बरें और फ्री ई-पेपरडाउनलोड करें
नगरीय विकास एवं आवास मंत्री भूपेंद्र सिंह ने मंगलवार को बुंदेलखंड मेडिकल कॉलेज में चल रही हेल्प डेस्क और इलाज की व्यवस्थाओं का निरीक्षण किया। इस दौरान एक महिला उनके पास शिकायत लेकर पहुंची और कहा कि हमारा मरीज पांच दिन से भर्ती है, पहले निगेटिव रिपोर्ट दी और फिर पॉजिटिव, समझ में ही नहीं आ रहा क्या इलाज कर रहे हैं। इस बात पर मंत्री भूपेंद्र सिंह ने अधीक्षक डॉ. एसके पिप्पल को मरीज का नाम लिखाकर तत्काल सही जानकारी उपलब्ध कराने के निर्देश दिए। वहीं बीएमसी के मुख्य द्वार पर डिस्प्ले बोर्ड लगाकर कोरोना संक्रमित मरीजों की जानकारी उनके परिजनों तक पहुंचाने और भर्ती करने से लेकर उपचार करने तक मिनट टू मिनट चार्ट तैयार करने के निर्देश दिए।
नगरीय विकास मंत्री ने कहा कि यदि किसी व्यक्ति की मृत्यु होती है तो उसके अंतिम संस्कार तक का पूरा डाटा बीएमसी के पास होना जरूरी है। इसके बाद उन्होंने बीएमसी के डीन कार्यालय में अफसरों की बैठक ली। इस दौरान संभागायुक्त मुकेश शुक्ला, नगर निगम आयुक्त आरपी अहिरवार, डीन डॉ. आरएस वर्मा, डॉ. एसके पिप्पल, डॉ. मनीष जैन और डॉ. सुमित रावत आदि मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn